CELEX: 62016CN0379
Language: fi
Date: 2016-07-07 00:00:00
Title: Asia C-379/16 P: Valitus, jonka European Dynamics Luxembourg SA, European Dynamics Belgium SA ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE ovat tehneet 7.7.2016 unionin yleisen tuomioistuimen (neljäs jaosto) asiassa T-556/11, European Dynamics Luxembourg ym. v. EUIPO, 27.4.2016 antamasta tuomiosta

22.8.2016   
            
            
               FI
            
            
               Euroopan unionin virallinen lehti
            
            
               C 305/20
            
         Valitus, jonka European Dynamics Luxembourg SA, European Dynamics Belgium SA ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE ovat tehneet 7.7.2016 unionin yleisen tuomioistuimen (neljäs jaosto) asiassa T-556/11, European Dynamics Luxembourg ym. v. EUIPO, 27.4.2016 antamasta tuomiosta
   (Asia C-379/16 P)
   (2016/C 305/29)
   Oikeudenkäyntikieli: englanti
   
      Asianosaiset
   
   
      Kantajat: European Dynamics Luxembourg SA, European Dynamics Belgium SA ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE (edustajat: asianajajat C.-N. Dede ja D. Papadopoulou)
   
      Muu osapuoli: Euroopan unionin teollisoikeuksien virasto (EUIPO)
   
      Vaatimukset
   
   Kantajat vaativat, että unionin tuomioistuin
   
               —
            
            
               kumoaa unionin yleisen tuomioistuimen tuomion, jolla hylätään uusi kanneperuste, joka koskee alennuksen sisältävän tarjouksen hyväksymistä.
            
         
               —
            
            
               kumoaa EUIPO:n antaman päätöksen siltä osin kuin siinä hyväksyttiin IECI:n tarjous, johon sisältyi tarjousehtojen vastainen alennus.
            
         
               —
            
            
               velvoittaa EUIPO:n korvaamaan sekä alkuperäisen menettelyn että nyt käsiteltävän kanteen oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vetoavat kanteessaan siihen tosiseikkaan, että unionin yleinen tuomioistuin tulkitsi virheellisesti vastaajan väitteet ja otti vääristyneellä tavalla huomioon EUIPO:n Unionin yleisen tuomioistuimen määräystä seuranneiden asian selvittämistoimien yhteydessä esittämät todisteet, jotka vahvistettiin istunnossa. Kyseisistä todisteista kävi ilmi, että voittaneen tarjoajan tarjous sisälsi alennuksen (joka tarjottiin sääntöjenvastaisesti) ja että kyseinen alennus otettiin huomioon arvioinnin kuluessa. Tarjoamalla alennuksen ensimmäinen voittanut tarjoaja sisällytti tarjoukseensa poikkeaman ehdotetusta hinnasta vastoin tarjouskilpailun ehtoja (joita on täydennetty sopimusviranomaisen tarjoajille esitettyihin kysymyksiin annetuilla vastauksilla). Unionin yleinen tuomioistuin teki oikeudellisen virheen kun se totesi ettei EUIPO väitetysti ottanut huomioon voittaneen tarjoajan tarjoamaa taloudelliseksi avustukseksi tarkoitettua alennusta ja täten, koska alennusta ei väitetysti otettu huomioon, ettei EUIPO rikkonut tarjouspyynnön ehtoja.